અમ્બરીશ જે જોઈ રહ્યો હતો એના પર વિશ્વાસ કરવો મુશ્કેલ હતો. ક્યારેય કલ્પના નહોતી કરી કે ‘જનરેશન ગેપ’ એક બાપ અને દીકરા વચ્ચે આટલી મોટી ખાઈ બનવી દેશે! ગરીબોના ઘર મોટા હોય છે પણ મકાન તો નાના જ હોય છે. બેડરુમમાથી લંબાવેલા પગ છેક રસોડામા પહોંચી જાય! અમ્બરીશ કોલેજ પૂરું કરીને હવે સી.એ. માટેની તૈયારી કરી રહ્યો હતો. પહેલેથી જ સાયન્સમા ભણવા માટે જરુરી નાણા હતા જ નહી એટલે જે હાજર હતું એને હથિયાર બનાવ્યું.